Diari Oficial de la Generalitat Valenciana


Sumari del DOGV 6392, del 08-11-2010 (2010/11779)

Informació pública de la sol·licitud d'autorització ambiental integrada amb declaració d'impacte ambiental, per a ampliació d'activitat existent d'aqüicultura intensiva en béns de domini públic maritimoterrestre davant del terme municipal de Guardamar del Segura, sol·licitada per la mercantil Granja Marina Bahía de Santa Pola, SLU.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6392

Data del DOGV
:   08-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11650


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la sol·licitud d'autorització ambiental integrada amb declaració d'impacte ambiental, per a ampliació d'activitat existent d'aqüicultura intensiva en béns de domini públic maritimoterrestre davant del terme municipal de Guardamar del Segura, sol·licitada per la mercantil Granja Marina Bahía de Santa Pola, SLU. [2010/11438]  
  
\*\*\*\*\*\*\*\*\*\*\*\*\*\*\*  
De conformitat amb el que estableix l'article 28 de la Llei 2/2006, de 5 de maig, de Prevenció de la Contaminació i Qualitat Ambiental (DOGV 5256, d'11.05.2006), se sotmet a informació pública l'expedient seguit a instàncies de Granja Marina Bahía de Santa Pola, SLU, amb CIF número I24600769, que té com a objecte l'atorgament de l'autorització ambiental integrada amb declaració d'impacte ambiental per a una activitat de dues granges marines d'aqüicultura intensiva existents amb ampliació, davant del terme municipal de Guardamar del Segura (Alacant):   
- Peticionari: Granja Marina Bahía de Santa Pola, SLU.  
- Projectes inclosos en la Llei 2/2006, de 5 de maig, annex II, epígraf 1.1, instal·lacions per a l'aqüicultura intensiva que tinguen una capacitat de producció superior a 500 tones l'any:  
a) Granja Gramabasa 1-3: projecte per la fusió i ampliació de dos instal·lacions aqüícoles de granja marina.  
b) Granja Gramabasa 2: projecte per la modificació no substancial de les instal·lacions aqüícoles.  
- Emplaçament de les plantes: davant del terme municipal de Guardamar del Segura (Alacant)  
- Coordenades:  
- Superfície en béns de domini públic maritimoterrestre:  
a) Sol·licitada per Gramabasa 1-3 (fusió i ampliació): 633.750 m²  
b) Ocupada per Gramabasa 2: 283.500 m²  
- Instal·lacions:   
a) Gramabasa 1-3: 36 gàbies de 28,65 m de diàmetre i 9 gàbies de 12,73 m de diàmetre  
b) Gramabasa 2: 24 gàbies de 28,6 m de diàmetre  
- Producció anual en tones:  
a) Gramabasa 1-3: 1.800 de daurada i 700 de llobarro  
b) Gramabasa 2: 1.080 de daurada i 360 de llobarro  
- Emplaçament de les instal·lacions a terra: Polígon Industrial Santa Ana, parcel·la 91 - Guardamar del Segura  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
D'acord amb l'article 28.3 de la llei esmentada, aquest tràmit és comú per a aquells procediments les actuacions dels quals s'integren en l'autorització ambiental integrada, i també per als que requereixen autoritzacions substantives de les indústries assenyalades en l'article 10.1 de la llei esmentada.  
Durant aquest termini les persones interessades poden examinar el projecte presentat en la Direcció Territorial de la Conselleria de Medi Ambient, Aigua, Urbanisme i Habitatge, al carrer de Churruca, 29, d'Alacant, i a l'Ajuntament de Guardamar del Segura, on estarà exposat en hores d'atenció al públic.  
Alacant, 19 d'octubre de 2010.- El director territorial: Ramón Rizo Aldeguer.